שירותי כיבוי והצלה בתל אביב

שירותי כיבוי והצלה בתל אביב-יפו הם השם הכולל לשירותי כבאות והצלה הניתנים בעיר תל אביב-יפו. בניגוד למרבית שירותי הכבאות וההצלה בארץ המופעלים כאיגוד ערים, השירות בתל אביב הוא מחלקה עירונית הכפופה לעיריית תל אביב-יפו. מקורם של שירותי הכבאות וההצלה בתל אביב הוא בגדוד כבאים שהוקם ב-1925 על ידי אבא כהן, והיה לגדוד הכבאים הראשון ביישוב. השירות כיום הוא מהגדולים בישראל, ומתמודד דרך קבע עם איומים מגוונים בעיר. רעיון שירותי כיבוי אש בתל אביב עלה לראשונה בחודש אפריל 1920, כאשר פנה המושל הצבאי הבריטי לועד תל אביב והעלה את הצורך בהקמת גדוד כיבוי אש. ועד העיר ענה בתגובה כי במשך 10 שנות קיום השכונה לא אירעו בה מקרי שרפה ודחה את הרעיון. בשנת 1925, בעקבות אירוע שיטפון גדול שאירע בשכונת ברנר בתל אביב, אשר במהלכו התקשו התושבים במאמצי ההצלה ללא ההכשרה והכלים המתאימים, הציע אבא כהן לראש העיר דאז, מאיר דיזנגוף, להקים גדוד כבאים מתנדבים. גדוד כיבוי האש הוקם בראשותה של ועדה מארגנת שעל חבריה נמנו בין היתר אבא כהן, קצין כיבוי ברוסיה בטרם עלייתו לארץ, הקבלן שמואל נתן וילסון, חבר גדוד מכבי אש בטרם עלייתו לארץ ומפקד משטרת תל אביב, חיים אלפרין. בתחילת דרכו גויסו לגדוד 73 מתנדבים ונרכש ציוד חיוני על ידי העירייה. העירייה אף הקצתה לטובת הגדוד צריף קטן בשדרות רוטשילד. בשנת 1928 קיבל הגדוד מן העירייה מגרש הצמוד למגדל המים לצורך אימונים, וכן חדר מתחת למגדל המים. הגדוד התבסס בשנותיו הראשונות על מתנדבים, ופעל באמצעות מימון מצומצם מאוד. נעשו ניסיונות לגייס כספים באמצעות יום סרט, נשפים והצגות קולנוע שהכנסותיהם הועברו לגדוד, והעירייה אף הטילה מס עינוגים על הצגות תיאטרון וקולנוע לטובת פעילות כיבוי האש. העירייה העבירה לרשות הגדוד רכב עליו הורכבה משאבת מים, וזה שימש לכיבוי שריפות ברחבי העיר. ב-26 באוגוסט 1928, חל המפנה העיקרי במצבו של גדוד כיבוי האש, כאשר הגדוד קיבל הכרה רשמית מהממשלה. בעקבות ההכרה, החליטה העירייה להקציב 100 לא"י לפעילות הגדוד, אם כי התמיכה בפועל קוצצה בחצי ואף זו לא הועברה לגדוד, אלא שימשה כתשלום לעירייה עבור הרכב שהותאם לכיבוי אש. בשנת 1930 רכש גדוד מכבי האש רכב כיבוי מחברת "אינטרנציונל", ובגרמניה נרכש התקן סירנה שהותקן על מבנה מגדל המים ושימש להזעקת כוחות הכיבוי בעת קבלת הודעה על שרפה. ב-1935 הוזמנה כבאית משוכללת מלונדון וזו זכתה לכינוי "מאירה", על שמו של מאיר דיזנגוף. בשנת 1942, בשל מכת שריפות והפצצת חיל האוויר האיטלקי על תל אביב, עלה חשש מפגיעה בציוד כיבוי האש, והוקמה תחנת כיבוי אש חדשה ברחוב בזל. בשנת 1948 קיבל הגדוד בתרומה כבאית מעיריית ניו יורק, וזו כונתה "האמריקאית" ושימשה את מכבי האש של תל אביב עד ראשית שנות השישים. כיום מוצבת הכבאית בתצוגה במוזיאון ארץ ישראל. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ערך מורחב – בית צים (תל אביב) בית צים היה בניין משרדים שעמד בפינת שדרות רוטשילד ורחוב נחלת בנימין עד ל-4 בפברואר 1966, אז נשרף כליל. שריפת הבניין, שנמנית עם השריפות הגדולות בתולדות המדינה, נגרמה ככל הנראה מהתחממות משנק ניאון בבניין, והביאה למותו של אדם שנפל מהקומה השנייה ולפציעתם של 67 אחרים. ב-24 ביוני 2003, פרצה שריפת ענק בבית מרכזים ששימש לעסקים ולתעשייה זעירה וניצב בקיבוץ גלויות בדרום העיר. השרפה, שפרצה במפעל צמיגים שפעל בבניין ללא אישור תקף, כובתה רק כעבור מספר ימים, בשל חשש הכבאים מקריסת המבנה והילכדות. כתוצאה מן השרפה נפצעו שני כבאים ואזרח אחד וכן קרסו מספר אגפים במבנה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. המחלקה לכיבוי אש בתל אביב פועלת בחמש תחנות הממוקמות בעיר - תחנה ראשית וארבע תחנות משנה. תחנה ראשית (שי) - ממוקמת באזור שפך הירקון, סמוך לתחנת הכוח רדינג. תחנת אביב א' (יפו) - ממוקמת בדרך בן צבי בשכונת אבו כביר בדרום העיר. תחנת אביב ב' (אלון) - ממוקמת ברח' יגאל אלון, סמוך להיכל הספורט יד אליהו. תחנת אביב ג' (עתידים) - ממוקמת בעבר הירקון, בכניסה לאזור תעשייה עבר הירקון (המכונה גם אזור תעשייה רמת החייל). תחנת שרונה - ממקומת ברח' לאונרדו דה וינצ'י סמוך למתחם שרונה. אחד ממנופי הגבהים של המחלקה לכיבוי אש רכב לטיפול בחומרים מסוכנים של המחלקה לכיבוי אש רכב החפ"ק של המחלקה לכיבוי אש רכב של המחלקה לכיבוי אש בעת אבטחת אירוע ליד שפך הירקון מדיה וקבצים בנושא שירותי כיבוי והצלה בתל אביב בוויקישיתוף עמוד המחלקה לכיבוי אש באתר עיריית תל אביב עמוד המחלקה לכיבוי אש באתר שרותי כבאות והצלה גדוד מכבי האש הראשון בתל אביב באתר עיריית תל אביב עמוד הכבאית "האמריקאית" באתר מוזיאון ארץ ישראל מיכאל יעקובסון: סקירה על מבנה התחנה לקראת הריסתו, באתר 'חלון אחורי', 25 בינואר 2023 אילן שחורי, ראשיתו של גדוד מכבי האש בתל אביב באתר "תל אביב שלי" ליאור טהרני, תחנת הכיבוי הראשונה / בניין צים / אביב רוטשילד סנטר באתר "תל.אביב.פדיה" שאול הון, 25 שנים למכבי-אש בתל-אביב, דבר, 22 בספטמבר 1950 כתבה בנענע10 על הנזק שנגרם בשרפה, 25.06.03 כתבה באתר עיתון "הארץ" המסקרת את תהליך כיבוי השרפה, 24.06.03 "תל אביב- טקס חנוכת תחנת כיבוי "אלון" וארבעה רכבי סער חדשים", אתר שרותי כבאות והצלה, 23.07.12